cyanic-selkie/wikianc huggingface dataset:
Albert Einstein
Jawatan profesor
Pada tahun 1906, Einstein telah dinaik pangkat menjadi pemeriksa teknik kelas kedua dan pada tahun 1908, beliau diperlesenkan di Berne, Switzerland sebagai guru tanpa bergaji di universiti (privatdozent). Einstein menjadi profesor madya di Universiti Zurich pada tahun 1911, dan tidak lama kemudian, beliau menjadi profesor di Universiti Prague. Pada tahun yang berikutan, Einstein berpulang ke Zurich untuk menjadi profesor di "Institut Teknologi Persekutuan Swiss" (Eidgenössische Technische Hochschule). Pada tahun 1914 sebelum permulaan Perang Dunia I, Einstein menetap di Berlin sebagai profesor di universiti tempatan dan menjadi seorang ahli Akademi Sains Prusia serta pengarah Institut Kaiser Wilhelm bagi Fizik. Sewaktu itu, beliau juga mengambil kerakyatan Jerman. Einstein merupakan seorang profesor yang luar biasa di Universiti Leiden dari 1920 hingga 1946 dan sentiasa menyampaikan syarahan tamu. Pada tempoh itu, beliau dianugerahkan dengan Hadiah Nobel serta membuat penemuan-penemuan lain yang utama.
Temal
Temal merupakan sebuah munisipaliti di Daerah Shkodër, Shkodër County, barat laut Albania.
Albert Einstein
Jawatan profesor
Malangnya, pasifisme dan keturunan Yahudi Einstein menjengkelkan pejuang-pejuang kebangsaan Jerman. Selepas beliau mencapai kemasyhuran sedunia, kebencian bersemangat kebangsaan kian bertambah dan bagi kali yang pertama, Einstein menjadi sasaran kepada kempen terancang untuk menyebabkan teori-teorinya diragui.
Teori relatif am
Pada November 1915, Einstein menyampaikan siri syarahan mengenai teori relatif am kepada Akademi Sains Prusia. Syarahannya yang terakhir memuncak dengan pengenalan persamaan yang menggantikan hukum graviti Newton. Teori ini menyempurnakan asas penyelidikan kosmologi dan membekalkan ahli-ahli sains dengan alatan untuk memahami ciri-ciri mengenai alam semesta yang telah ditemui selepas kematian Einstein. Kerelatifan am merupakan sebuah teori yang sungguh revolusioner dan sehingga kini, telah lulus dalam setiap ujian yang dibuat ke atasnya serta dipergunakan dalam analisis pelbagai perkara dalam bidang fizik.
Pada 30 Mac 1921, iaitu pada tahun yang beliau dianugerahkan dengan Hadiah Nobel, Einstein pergi ke New York untuk menyampaikan syarahan "Teori Kerelatifan" yang baru. Walaupun beliau pada waktu itu amat masyhur dalam bidang kerelatifan, beliau telah diberi Hadiah Nobel untuk fotoelektrik. Jawatankuasa Nobel telah mengatakan bahawa keputusan untuk memberi pujian kepada kerjanya yang kurang berkontronversi akan lebih diterima oleh komuniti ahli sains.
Einstein dan fizik kuantum
Hubungan Einstein dengan fizik kuantum amat luar biasa. Beliau merupakan ahli sains pertama yang sedar akan sifat revolusioner teori kuantum. Postulatnya bahawa cahaya boleh diperikan bukan sahaja sebagai gelombang tanpa tenaga kinetik, tetapi juga sebagai kuanta yang mempunyai tenaga kinetik, menandakan penyimpangan daripada fizik klasik yang penting. Pada 1909, Einstein menyampaikan kertas kerja pertama mengenai kuantifikasi cahaya kepada sehimpunan ahli fizik, dan dilantik sebagai profesor muda.
Pada pertengahan 1920-an, teori kuantum yang asal telah digantikan dengan teori mekanik kuantum yang baru. Einstein menunjukkan keberatannya tentang tafsiran persamaan-persamaan yang baru kerana teori baru memilih pemerian yang berkebarangkalian tidak dapat menggambarkan tindakan fizikal. Walau bagaimanapun, beliau bersetuju bahawa teori itu merupakan teori yang terbaik setakat masa itu, akan tetapi beliau masih mencari penerangan yang lebih "sempurna", iaitu yang lebih dapat ditentukan. Einstein tidak boleh mengabaikan kepercayaannya bahawa fizik memberikan hukum-hukum yang menguasai benda-benda yang "benar", iaitu kepercayaan yang menyebabkan kejayaan atom, foton dan graviti. Dalam sepucuk surat kepada Max Born pada tahun 1926, Einstein membuat teguran yang termahsyur: "Walau bagaimanpun, saya yakin bahawa Tuhan tidak bermain dadu". Kepada teguran ini, Neil Bohr, seorang ahli fizik kuantum, menempelak: "Jangan ajar Tuhan apa yang Dia perlu bikin!" Oleh sebab peristiwa ini, Einstein telah digelarkan sebagai ahli fizik klasik yang terakhir.
Statistik Bose-Einstein
Pada tahun 1924, Einstein menerima sebuah kertas kerja pendek daripada seorang ahli fizik India bernama Satyendra Nath Bose. Bose memerikan cahaya sebagai gas foton dan meminta bantuan Einstein untuk menerbitkannya. Einstein menyedari bahawa statistik yang sama itu dapat dipergunakan untuk atom dan memerikan model Bose serta menerangkan implikasinya dalam terbitan Jerman (bahasa perantaraan fizik pada waktu itu). Statistik Bose-Einstein memerikan himpunan zarah yang kini dikenali sebagai boson. Pada dekad 1920-an, fenomena pemeluwapan Bose-Einstein diramalkan berdasarkan kerja Bose mengenai mekanik statistik foton dan kemudiannya diformalkan dan dibuat lebih umum oleh Einstein.
Perang Dunia I
Selepas Adolf Hitler memperoleh kekuasaan pada 1933, kebencian kepada Einstein mencapai tahap-tahap yang baru. Beliau dituduh oleh regim Parti Pekerja-Pekerja Jerman Sosialis Nasional (National Socialist German Workers Party, Nazi) kerana berniat mencipta fizik Yahudi berlainan dengan Deutsche Physik, iaitu fizik Jerman ataupun Arya. Ahli-ahli fizik Nazi (termasuk pemenang Hadiah Nobel, Johannes Stark and Philipp Lenard) meneruskan percubaan mereka untuk menyebabkan teori Einstein diragui dan menyenaraihitamkan sesiapa yang mengajar teorinya (seperti Werner Heisenberg). Einstein melepaskan kerakyatan Jermannya dan melarikan diri ke Amerika Syarikat dan menjadi pemastautin tetap. Beliau menerima jawatan di Institut Penyelidikan Lanjutan yang baru diasaskan di Bandaraya Princeton, New Jersey. Einstein menjadi warganegara Amerika Syarikat pada tahun 1940, walaupun beliau masih mengekalkan kerakyatan Switzerlandnya.
Pada 1938, atas dorongan Leó Szilárd, seorang ahli fizik Yahudi Hungary-Amerika, Einstein mengirimkan sepucuk surat kepada Presiden Franklin Delano Roosevelt untuk mendesaknya supaya menyelidiki pembelahan nuklear bagi kegunaan tentera kerana ketakutan kerajaan Nazi mengembangkan senjata atom terlebih dahulu. Roosevelt membuat penyiasatan kecil ke atas hal tersebut dan kemudian memulakan Projek Manhattan secara besar-besaran.
Teori penyatuan bidang
Kerja Einstein di Institut Penyelidikan Lanjutan tertumpu kepada penyatuan hukum-hukum fizik yang dirujuknya sebagai "Teori Penyatuan Bidang". Beliau mencuba mereka sebuah model yang boleh memerikan segala kuasa asas sebagai penjelmaan kuasa tunggal yang berlainan. Percubaannya dihalang kerana kuasa-kuasa nuklear yang kuat serta kuasa-kuasa nuklear yang lemah tidak dapat lagi difahami secara berasingan sehingga sekitar 1970, iaitu 15 tahun selepas kematian Einstein. Walau bagaimanapun, Einstein mengemukakan semakan teori penyatuan bidangnya pada 30 Mac 1953.
Lars Jacobsen
Lars Christian Jacobsen (lahir 20 September 1979) ialah pemain bola sepak Denmark yang bermain sebagai pertahanan untuk Guingamp.
Albert Einstein
Teori penyatuan bidang
Matlamat Einstein bagi menyatukan hukum-hukum fizik di bawah sebuah model tunggal masih dilanjutkan oleh ahli-ahli fizik dan kini dirangkumi dalam teori dawai.
Teori teritlak
Einstein bermula percubaannya untuk menggabungkan Hukum Semesta Graviti dan kuasa elektromagnet dalam pembentukan teori gravitasi teritlaknya supaya dapat menunjukkan penyatuan dan pemudahan kuasa-kuasa asasi. Pada tahun 1950, beliau memerikan kerjanya dalam rencana "Amerika Saintifik". Einstein telah dipandukan oleh kepercayaannya dalam ukuran variasi statistik bagi seluruh hukum fizikal.
Hukum Semesta Graviti Einstein merupakan pendekatan semesta matematik untuk teori dawai. Beliau cuba menyatukan pelbagai fenomena melalui proses logik untuk menjadikan sesuatu yang telah diketahui ataupun nyata. Matlamatnya adalah untuk menyatukan graviti dengan elektromagnetisme dengan cara yang boleh menyebabkan pemahaman baru yang tidak ketara mengenai mekanik kuantum. Oleh sebab itu, Einstein semakin terasing dalam penyelidikannya mengenai teori graviti teritlak dan akhirnya, gagal dalam percubaannya.
Pencapaian lain
Pada tahun 1948, Einstein mengambil bahagian dalam jawatankuasa yang mengasaskan Universiti Brandeis. Beliau juga dipelawakan oleh kerajaan Israel pada tahun 1952 untuk menjadi Presiden Israel yang kedua. Einstein menolak tawaran tersebut dan merupakan rakyat tunggal di Amerika Syarikat yang pernah ditawarkan jawatan ketua negara asing.
Pandangan agama
"Sains tanpa agama adalah tempang, agama tanpa sains adalah buta," berkata Einstein. Aforisme yang terkenal itu telah menjadi punca perdebatan yang tidak habis-habis antara penganut dengan golongan bukan penganut yang ingin menuntut Einstein sebagai penyokong mereka.
Anugerah-anugerah
Einstein telah menerima banyak anugerah anumerta, termasuknya:
Nama Einstein juga telah dipergunakan untuk:
Shllak
Shllak merupakan sebuah munisipaliti di Daerah Shkodër, Shkodër County, barat laut Albania.
Chavanat
Chavanat ialah komun di jabatan Creuse di Limousin di Perancis.
Kuda Iberia
Kuda Iberia merujuk kepada satu designasi yang diberikan ke sejumlah baka-baka kuda yang berasal dari Semenanjung Iberia. Pada masa sekarang, beberapa baka kuda secara rasmi diiktiraf oleh FAO, sementara baka-baka kuda lain yang dipercayai berasal dari semenanjung ini didapati tidak benar. Demikian juga beberapa baka-baka kuda moden yang difahamkan berdasarkan mitochondrial DNA berasal daripada landrace yang bersejarah, sementara yang lain berasal dari kawasan di luar semenanjung Iberia. Baka-baka selebihnya yang diiktiraf oleh FAO merupakan kuda berdarah luar yang diketahui atau baka-baka yang baharu dibiakkan.
Văleni, Neamţ
Văleni merupakan sebuah komun yang terletak di wilayah Neamț, Romania.
Moissey
Moissey ialah komun di jabatan Jura di Franche-Comté di timur Perancis.
Keputusan Perlawanan Malaysia B-17 (2014)
Dibawah adalah Keputusan Perlawanan Malaysia B-17 2014.
Montagny-sur-Grosne
ialah komun di jabatan Saône-et-Loire dan di kawasan Bourgogne di timur Perancis.
Chavignon
Chavignon ialah komun di jabatan Aisne di Picardy di utara Perancis.
IEEE 802.11
thumb|right|200px|Get laluan kediaman Linksys dengan radio 802.11b dan suis ethernet 4-port. thumb|right|200px|Kad PCI Compaq 802.11b
Pada masa ini, keluarga 802.11 meliputi teknik modul atas udara yang menggunakan protocol yang sama. Teknik yang paling popular ialah yang diberi pengertian b/g dan merupakan perubahan kepada standard asli; keselamatan yang dikatakan lemah disebabkan campur tangan pelbagai kerajaan tentang keperluan eksport dan kemuadiannya diperbaharui melalui pembaharuan 802.11i. 802.11n adalah modul yang terbaru dan masih berada dalam peringkat percubaan oleh pemegang hakcipta.
Standard 802.11b dan 802.11g menggunakan gelombang 2.4 GHz (gigahertz) yang beroperasi di di bawah Part 15 dalam peraturan FCC. Oleh sebab pilihan dalam gelombang, peralatan 802.11b dan 802.11g sering terganggu akibat penggunaan oven mikrogelombang, telefon tanpa wayar, perkakas Bluetooth, radio amatur dan pebagai peralatan yang menggunakan gelombang yang sama.
Segmen frekuensi radio yang digunakan berbeza bagi setiap negara. Namun, apa yang pasti, gelombang radio 802.11b/g boleh digunakan tanpa perlu mengemukan lesen yang tertentu kepada kerajaan.
Clyde Cowan
Clyde Lorrain Cowan Jr (6 Disember 1919 – 24 Mei 1974) ialah seorang ahli fizik Amerika, yang telah menjalankan eksperimen neutrino bersama Frederick Reines, dan menemui neutrino pada 1956. Frederick Reines menerima Hadiah Nobel Fizik pada 1995, mewakili kedua-dua mereka.
Kerjaya ketenteraan
Cowan menjadi kapten dalam Angkatan Udara Tentera Darat Amerika Syarikat, dan memperolehi pingat bintang gangsa semasa Perang Dunia II.
Dari 1936–1940, dia menyertai Kor Latihan Pegawai Simpanan. Cowan menyertai Perkhidmatan Perang Kimia Tentera Darat A.S. dengan pangkat Leftenan Muda apabilaAmerika menyertai Perang Dunia II pada 1941. Pada Ogos 1942, dia dipindahkan ke Angkatan Udara Kelapan Eisenhower yang ditugaskan di London, England. Pada 1943, dia mereka bentuk dan mencipta unit pembersih cubaan untuk digunakan sekiranya berlaku serangan gas. Pada tahun berikutnya, dia menyertai kakitangan Makmal Sinaran Cawangan British di Institut Teknologi Massachusetts, yang terletak di Great Malvern, England. Pada 1945, dia menjadi pegawai perhubungan Tentera Udara Diraja, dan bekerja untuk mempercepat penghantaran maklumat teknikal dan peralatan. Dia kembali ke Amerika Syarikat pada 1945, dan bekerja di Pangkalan Tentera Udara Wright Patterson di Dayton, Ohio. Dia berhenti tugas aktif pada 1946.
Molamboz
Molamboz ialah komun di jabatan Jura di Franche-Comté di timur Perancis.
Clyde Cowan
Kerjaya akademik
Dengan manfaat Bil G. I., Cowan sambung belajar di Universiti Washington di St. Louis, Missouri, mendapatkan Ijazah Sarjana, dan Ph.D. pada 1949. Dia kemudian menyertai kakitangan Makmal Sains Los Alamos di New Mexico, di mana dia bertemu dengan Frederick Reines.
Pada 1951, Reines dan Cowan memulakan eksperimen neutrino Cowan-Reines, dengan harapan untuk menemui neutrino. Oleh kerana secara hipotesisnya neutrino terhasil daripada pereputan beta, maka mereka berdua memanfaatkan Loji Sungai Savannah di Aiken, South Carolina, sebagai sumber neutrino berpotensi bagi eksperimen mereka. Mereka mengumpulkan data selama berbulan-bulan, dan pada 1956, dapat menyimpulkan bahawa mereka pasti telah memerhatikan neutrino, nescaya menerbitkan makalah mereka dalam edisi 20 Julai 1956 jurnal Sains. Reines kemudiannya dianugerahkan Hadiah Nobel Fizik 1995 atas usaha mereka dalam eksperimen ini. Dia menerima anugerah itu seorang diri, kerana Cowan telah meninggal dunia pada 1974, dan Hadiah Nobel tidak akan dianugerahkan kepada seseorang selepas kematiannya.
Cowan memulakan kerjaya pengajaran pada 1957 sebagai Profesor Fizik di Universiti George Washington di Washington, DC. Pada tahun berikutnya dia meninggalkan GWU dan menyertai fakulti Universiti Katolik Amerika di Washington, DC, dan kekal di sana sehingga akhir hayatnya. Dia juga pernah menjadi perunding bagi Suruhanjaya Tenaga Atom AS (AEC), Makmal Tentera Laut AS, Akademi Tentera Laut AS, Tentera Darat AS, Pertubuhan Pekerja Lombong Bersatu Amerika, Electric Boat Co., dan Institusi Smithson, Washington D.C.
Cowan meninggal di Bethesda, Maryland akibat serangan jantung mengejut pada 24 Mei 1974, dan dikebumikan di Perkuburan Negara Arlington.
Keluarga
Cowan berkahwin di Woodford, England, pada 29 Januari 1943, dengan Betty Eleanor, anak perempuan George Henry dan Mabel Jane (Mather) Dunham dari Wanstead, England. Mereka mempunyai tiga orang anak yang masih hidup: Elizabeth Esthermay, yang berkahwin dengan John A. Riordon; Marian Jane, yang berkahwin dengan Charles M. Kriston; dan George Langstroth, yang berkahwin dengan Justine Allen, dan kemudian Kim Borkowitz. Tujuh anak lain meninggal semasa bayi, dan dia mempunyai dua anak angkat: David Lorrain (meninggal semasa kecil) dan Michael Lorrain.
Cucunya, James Riordon, bekas ahli fizik dan jurutera yang mengetuai pejabat perhubungan media Persatuan Fizikal Amerika, orang pertama yang mencadang projek pengkomputeran teragih Einstein@home, untuk mencari data gelombang kegravitian bagi isyarat dari objek besar berputar seperti pulsar. Cucu perempuannya Barbara Riordon Maher memperoleh MS dalam Pengurusan Kecemasan pada tahun 2006, dan merupakan calon PhD dalam Pentadbiran Kesihatan Awam. Dia kini adalah Penyelaras Kesediaan Kecemasan untuk Jabatan Kesihatan Awam Dare County North Carolina. Dia adalah bekas anggota Trooper/Paramedik Terbang Pasukan Polis Negara Maryland. Penerbitan makalahnya meliputi artikel berkaitan fisiologi tumbuhan serta tindak balas nuklear, biologi, kimia, dan letupan untuk Jabatan Pertahanan. Dia memperoleh pangkat Mejar di bawah Pengawal Negara Tentera Maryland dan berkhidmat sebagai Pegawai Operasi bagi Detasmen Perubatan JFHQ.
Cowan adalah keturunan langsung L. L. Langstroth, "Bapa Pemeliharaan Lebah Moden", dan saudara jauh Katherine Drexel, seorang santa Katolik.
Biografi boleh didapati di The National Cyclopedia of American Biografi Vol. 58 diterbitkan oleh James T. White &amp; Company Clifton, New Jersey, 1979.
Asid asetik
Asid asetik, asid etanoik atau asid cuka adalah sebatian kimia asid organik yang dikenali sebagai perasa masam dan aroma dalam makanan. Asid cuka memiliki rumus empirik C2H4O2. Rumus ini seringkali ditulis dalam bentuk CH3-COOH, CH3COOH, atau CH3CO2H. Asid asetik tulen (disebut asid asetik glasial) adalah cecair higroskopik tak berwarna, dan memiliki takat beku 16.7°C.
Asid asetik merupakan salah satu asid karboksilik yang paling sederhana, setelah asid formik. Larutan asid asetik dalam air merupakan asid lemah iaitu hanya tercerai sebahagian sahaja yang menjadi ion H+ dan CH3COO-. Asid asetik merupakan bahan kimia dan bahan asas industri yang penting. Asid asetik digunakan dalam penghasilan polimer seperti polietilena tereftalat, selulosa asetat, dan polivinil asetat, serta pelbagai jenis serat dan kain. Dalam industri makanan, asid asetik digunakan sebagai pengawal keasidan. Di rumah, asid asetik cair juga sering digunakan sebagai pelunak air. Dalam setahun, keperluan dunia akan asid asetik mencapai 6.5 juta tan setahun. 1.5 juta ton setahun diperoleh dari hasil kitar semula, sisanya diperoleh daripada industri petrokimia mahupun dari sumber hidup.
Penamaan
Asid asetik merupakan nama trivial atau nama komersial bagi sebatian ini, dan merupakan nama yang paling dianjurkan oleh IUPAC. Nama ini berasal daripada perkataan Latin acetum, yang bermaksud cuka. Nama sistematik bagi sebatian ini adalah asid etanoat. Asid asetik glasial merupakan nama trivial yang merujuk pada asid asetik yang tidak bercampur air. Disebut demikian kerana asid asetik bebas-air membentuk hablur mirip ais pada 16.7 °C, bawah sedikit berbanding suhu bilik.
Singkatan yang paling sering digunakan, dan merupakan singkatan rasmi bagi asid asetik ialah AcOH atau HOAc iaitu Ac bermaksud kumpulan asetil, CH3−C(=O)−. Pada konteks asid-bes, asid asetik juga sering disingkatkan menjadi HAc, walaupun banyak yang menganggap singkatan ini tidak benar. Ac juga tidak boleh disalahertikan dengan lambang unsur Aktinium (Ac).
Sejarah
thumb|right|Kristal asid asetik yang dibekukan Cuka telah dikenali manusia sejak dahulu kala. Cuka dihasilkan oleh pelbagai bakteria penghasil asid asetik, dan asid asetik merupakan hasil sampingan dari pembuatan bir atau wain.
Penggunaan asid asetik sebagai bahan kimia juga sudah dimulakan sejak lama. Pada abad ke-3 Sebelum Masihi, ahli falsafah Yunani purba Theophrastos menjelaskan bahawa cuka bertindak balas dengan logam-logam membentuk berbagai pigmen, misalnya plumbum putih (plumbum karbonat), dan verdigris, iaitu suatu pigmen hijau campuran dari garam-garam tembaga dan mengandungi tembaga (II) asetik. Bangsa Rom menghasilkan sapa, sebuah sirap yang amat manis, dengan mendidihkan anggur yang sudah masam. Sapa mengandung plumbum asetik, suatu zat manis yang disebut juga gula plumbum dan gula Saturnus. Akhirnya hal ini berlanjutan kepada peracunan plumbum yang dilakukan oleh bangsawan Rom.
Pada abad ke-8, cendekiawan Parsi Jabir ibn Hayyan menghasilkan asid asetik pekat dari cuka melalui penyulingan. Pada masa renaissance, asid asetik glasial dihasilkan dari penyulingan kering logam asetik. Pada abad ke-16, ahli alkimia Jerman Andreas Libavius menjelaskan prosedur tersebut, dan membandingkan asid asetik glasial yang dihasilkan dengan cuka. Ternyata asid asetik glasial memiliki banyak perbezaan sifat dengan larutan asid asetik dalam air, sehingga banyak ahli kimia yang mempercayai bahawa kedua-duanya sebenarnya adalah dua benda yang berbeza. Ahli kimia Prancis Pierre Adet akhirnya membuktikan bahawa kedua zat ini sebenarnya sama.
Pada 1847, ahli kimiaw Jerman Hermann Kolbe mensintesis asid asetik dari zat takorganik untuk pertama kalinya. Tindak balas kimia yang dilakukan adalah pengklorinan karbon disulfida menjadi karbon tetraklorida, diikuti dengan pirolisis menjadi tetrakloroetilena dan pengklorinan dalam air menjadi asid trikloroasetik, dan akhirnya penurunan melalui elektrolisis menjadi asid asetik.
Sejak 1910 kebanyakan asid asetik dihasilkan dari cecair piroligneous yang diperoleh dari penyulingan kayu. Cecair ini ditindak balaskan dengan kalsium hidroksida menghasilkan kalsium asetik yang kemudian diasidkan dengan asid sulfat menghasilkan asid asetik.
Sifat-sifat kimia
Atom hidrogen (H) pada kumpulan karboksil (−COOH) dalam asid karboksilik seperti asid asetik dapat dilepaskan sebagai ion H+ (proton), sehingga memberikan sifat asid. Asid asetik adalah asid lemah monoprotik dengan nilai pKa=4.8. Bes konjugatnya adalah asetik (CH3COO−). Sebuah larutan 1.0 M asid asetik (kira-kira sama dengan kepekatan cuka rumah) memiliki pH sekitar 2.4.
375px|Tindak balas keseimbangan asid asetik dalam air
160px|thumb|Dimer siklik dari asid asetik, garis putus-putus melambangkan ikatan hidrogen. Struktur kristal asid asetik menunjukkan bahawa molekul-molekul asid asetik berpasangan membentuk dimer yang dihubungkan oleh ikatan hidrogen. Dimer juga dapat dikesan pada wap bersuhu 120 °C. Dimer juga terjadi pada larutan cair di dalam pelarut tak-berikatan-hidrogen, dan kadang-kala pada cecair asid asetik tulen. Dimer menjadi rosak dengan adanya pelarut berikatan hidrogen (misalnya air). Entalpi penceraian dimer tersebut dikira sebagai 65.0–66.0 kJ/mol, entropi penceraian sekitar 154–157 J mol–1 K–1. Sifat pendimeran ini juga dimiliki oleh asid karboksilik sederhana lainnya.
Asid asetik cair adalah pelarut protik hidrofilik (berkutub), menyerupai air dan etanol. Asid asetik memiliki pemalar dielektrik yang sederhana iaitu 6.2, sehingga ia boleh melarutkan baik da;am sebatian berkutub seperi garam takorganik dan gula mahupun sebatian tidak berkutub seperti minyak dan unsur-unsur seperti sulfur dan iodin. Asid asetik bercambur dengan mudah dengan pelarut berkutub atau tidak berkutub lainnya seperti air, kloroform dan heksana. Sifat kelarutan dan kemudahan bercampur dari asid asetik ini membuatnya digunakan secara luas dalam industri kimia.
Kuda kacukan India
Kuda kacukan India adalah sejenis kuda yang berasal dari India. Ia merupakan hasil kacukan antara kuda jantan Thoroughbred dan pelbagai jenis kuda betina lokal dan import. Ia dibiakan untuk kegunaan Tentera Darat India untuk pasukan kavalri; ia juga digunakan oleh Pasukan Polis India, sebagai kuda padi polo, rekreasi dan tunggangan kompetitif.
Asid asetik
Sifat-sifat kimia
Asid asetik bersifat mengkakis terhadap banyak logam seperti besi, magnesium, dan zink, membentuk gas hidrogen dan garam-garam asetik (disebut logam asetik). Logam asetik juga dapat diperoleh dengan tindak balas asid asetik dengan suatu bes yang sesuai. Contoh yang terkenal adalah tindak balas soda kuih (Natrium bikarbonat) bertindak balas dengan cuka. Hampir semua garam asetik larut dengan baik dalam air. Salah satu pengecualian adalah kromium (II) asetik. Contoh tindak balas pembentukan garam asetik:
reaksi
thumb|400px|right|Dua tindak balas organik tipikal dari asid asetik Asid asetik mengalami tindak balas asid karboksilik, misalnya menghasilkan garam asetik apabila bertindak balas dengan alkali, menghasilkan logam etanoat apabila bertindak balas dengan logam, dan menghasilkan logam etanoat, air dan karbondioksida apabila bertindak balas dengan garam karbonat atau bikarbonat. Tindak balas organik yang paling terkenal dari asid asetik adalah pembentukan etanol melalui penurunan, pembentukan penurunan asid karboksilik seperti asetil klorida atau anhidrida asetik melalui penggantian nukleofilik. Anhidrida asetik dibentuk melalui kondensasi dua molekul asid asetik. Ester dari asid asetik dapat diperoleh melalui tindak balas pengesteran Fischer, dan juga pembentukan amida. Pada suhu 440 °C, asid asetik terurai menjadi metana dan karbon dioksida, atau ketena dan air.
Asid asetik dapat dikenali dengan baunya yang khas. Selain itu, garam-garam dari asid asetik bertindak balas dengan larutan besi(III) klorida, yang menghasilkan warna merah pekat yang hilang apabila larutan diasidkan. Garam-garam asetik yang dipanaskan dengan arsenik trioksida (AsO3) membentuk kakodil oksida ((CH3)2As-O-As(CH3)2), yang mudah dikenali dengan baunya yang tidak menyenangkan. <br style="clear:both;"/>
Biokimia
Kumpulan asetil yang terdapat pada asid asetik merupakan kumpulan yang penting bagi biokimia pada hampir seluruh hidupan. Kumpulan asetil yang terikat pada koenzim A (Asetil-KoA), merupakan enzim utama bagi metabolisme karbohidrat dan lemak. Namun, asid asetik bebas memiliki kepekatan yang kecil dalam sel, kerana asid asetik bebas dapat menyebabkan gangguan pada mekanisme pengaturan pH sel. Berbeza dengan asid karboksilik berantai panjang (disebut juga asid lemak), asid asetik tidak ditemui pada trigliserida dalam tubuh makhluk hidup. Sekalipun demikian, trigliserida buatan yang memiliki kumpulan asetik, triasetin (trigliserin asetik), adalah zat aditif yang umum pada makanan, dan juga digunakan dalam kosmetik dan ubat-ubatan.
Asid asetik dihasil dan dikumuhkan oleh bakteria-bakteria tertentu, contohnya Acetobacter dan spesies Clostridium acetobutylicum. Bakteria-bakteria ini terdapat pada makanan, air, dan juga tanah, hinggakan asid asetik dapat dihasil pada buah-buahan/makanan yang telah basi. Asid asetik juga terdapat pelincir vagina manusia dan haiwan lainnya, berperanan sebagai agen anti-bakteria.
Biosintesis asid asetik
Asid asetik merupakan hasil katabolisme aerob dalam jalur glikolisis atau perombakan glukosa. Asid piruvik sebagai hasil pengoksidaan glukosa dioksidakan oleh NAD+ terion lalu segera diikat oleh Koenzim-A. Pada prokariota proses ini terjadi di sitoplasma sementara pada eukariota berlangsung pada mitokondria.
Penghasilan
thumb|200px|Kilang menulenan asid asetik di tahun 1884
Asid asetik dihasilkan secara sintetik mahupun secara alami melalui penapaian bakteri. Sekarang hanya 10% daripada penghasilan asid asetik dihasilkan melalui jalur biasa, namun kebanyakan hukum yang mengatur bahawa asid asetik yang terdapat dalam cuka haruslah berasal dari proses biologi. Dari asid asetik yang dihasilkan oleh industri kimia, 75% antaranya dihasilkan melalui pengkarbonilan metanol. Sisanya dihasilkan melalui kaedah-kaedah alternatif.
Penghasilan keseluruhan asid asetik dunia diperkirakan 5 Mt/a (juta tan setahun), setengahnya dihasilkan di Amerika Syarikat. Eropah menghasilkan sekitar 1 Mt/a dan terus menurun, sedangkan Jepun menghasilkan sekitar 0.7 Mt/a. 1.51 Mt/a dihasilkan melalui proses kitar semula, sehingga jumlah pasaran asid asetik mencapai 6.51 Mt/a. Perusahan penghasilan asid asetik terbesar adalah Celanese dan BP Chemicals. Perusahan yang lain ialah Millenium Chemicals, Sterling Chemicals, Samsung, Eastman, dan Svensk Etanolkemi.
Pengkarbonilan metanol
Kebanyakan asid asetik tulen dihasilkan melalui pengkarbonilan. Dalam tindak balas ini, metanol dan karbon monoksida bertindak balas menghasilkan asid asetik
Proses ini melibatkan iodometana sebagai pengantara, iaitu tindak balas itu sendiri terjadi dalam tiga tahap dengan mangkin logam kompleks pada tahap kedua.
Jika keadaan tindak balas diatur sedemikian rupa, proses tersebut juga dapat menghasilkan anhidrida asetik sebagai hasil tambahan. Pengkarbonilan metanol sejak lama merupakan kaedah paling menjanjikan dalam penghasilan asid asetik kerana baik metanol mahupun karbon monoksida merupakan bahan mentah komoditi. Henry Dreyfus mengembangkan pengilangan pengkarbonilan metanol pada perusahaan Celanese pada tahun 1925. Namun, kurangnya bahan-bahan praktikal yang dapat diisi bahan-bahan mengkakis dari tindak balas ini pada tekanan yang diperlukan iaitu 200 atm menyebabkan kaedah ini ditinggalkan untuk tujuan komersial. Pada 1963, kilang komersial pertama yang menggunakan pengkarbonilan metanol didirikan oleh perusahaan kimia Jerman, BASF dengan mangkin kobalt (Co). Pada 1968, ditemukan mangkin kompleks Rhodium, cis−[Rh(CO)2I2]− yang dapat beroperasi dengan optimum pada tekanan rendah tanpa produk sampingan. Kilang pertama yang menggunakan mangkin tersebut adalah perusahan kimia AS Monsanto pada 1970, dan kaedah pengkarbonilan metanol bermangkinkan Rhodium dinamakan proses Monsanto dan menjadi kaedah penghasilan asid asetik paling dominan. Pada akhir 1990'an, perusahan petrokimia British Petroleum mengkomersialkan mangkin Cativa ([Ir(CO)2I2]−) yang didukung oleh ruthenium. Proses berasaskan iridium ini lebih efisien dan lebih "hijau" dari kaedah sebelumnya, sehingga menggantikan proses Monsanto.
Pengoksidaan asetaldehida
Sebelum pengkomersialan proses Monsanto, kebanyakan asid asetik dihasilkan melalui pengoksidaan asetaldehida. Sekarang, pengoksidaan asetaldehida merupakan kaedah penghasilan asid asetik kedua terpenting, sekalipun tidak berdaya saing apabila dibandingkan dengan kaedah pengkarbonilan metanol. Asetaldehida yang digunakan dihasilkan melalui pengoksidaan butana atau nafta ringan, atau penghidratan etilena. Ketika butena atau nafta ringan dipanaskan bersama udara disertakan dengan beberapa ion logam, termasuk ion mangan, kobalt dan kromium, terbentuk peroksida yang selanjutnya terurai menjadi asid asetik sesuai dengan persamaan tindak balas bawah ini.
Umumnya tindak balas ini dijalankan pada suhu dan tekanan sedemikian rupa sehingga tercapai suhu setinggi mungkin namun butana masih wujud dalam keadaan cecair. Keadaan tindak balas pada umumnya sekitar 150 °C and 55 atm. Produk sampingan seperti butanon, etil asetat, asid formik dan asid propionik juga mungkin terbentuk. Produk sampingan ini juga bernilai komersial dan jika diinginkan keadaan tindak balas dapat diubah untuk menghasilkan lebih banyak produk samping, namun pemisahannya dari asid asetik menjadi terganggu kerana memmerlukan kos yang lebih banyak.
Melalui keadaan dan mangkin yang sama asetaldehid dapat dioksida oleh oksigen udara menghasilkan asid asetik.
Dengan menggunakan mangkin moden, tindak balas ini dapat memiliki nisbah hasil (yield) lebih besar dari 95%. Hasil sampingan utamanya adalah etil asetat, asid formik dan formaldehid, semuanya memiliki takat didih yang lebih rendah daripada asid asetik sehingga dapat dipisahkan dengan mudah melalui penyulingan.
Penggunaan
150px|right|thumb|Botol berisi 2,5 [[liter asid asetik di laboratorium]] Asid asetik digunakan sebagai bahan kimia untuk menghasilkan pelbagai sebatian kimia. Sebahagian besar (40-45%) daripada asid asetik dunia digunakan sebagai bahan untuk menghasilkan monomer vinil asetik (vinyl acetate monomer, VAM). Selain itu, asid asetik juga digunakan dalam penghasilan anhidrida asetik dan juga ester. Penggunaan asid asetik lainnya, termasuk penggunaan dalam cuka relatif kecil.
Keselamatan
Asid asetik pekat bersifat mengkakis, maka, harus digunakan dengan penuh hati-hati. Asid asetik dapat menyebabkan luka bakar, kerosakan kekal pada mata, serta rangsangan pada membran mukosa. Lecur atau lepuhan boleh tidak terlihat kesannya hingga beberapa jam setelah kena. Sarung tangan getah juga tidak melindungi dari asid asetik, sehingga dalam menangani sebatian ini perlu digunakan sarung tangan berbahan getah nitril. Asid asetik pekat juga dapat terbakar di makmal, namun dengan sukar. Ia menjadi mudah terbakar jika suhu ruang melebihi 39 °C (102 °F), dan dapat membentuk campuran yang mudah meledak di udara (had ledakan: 5.4%-16%). right|thumb|100px|Asid asetik adalah sebatian korosif
Montbellet
ialah komun di jabatan Saône-et-Loire dan di kawasan Bourgogne di timur Perancis.
Sistem Penguatkuasaan Automatik
Dalam perbahasan Rang Undang-undang (RUU) Pengangkutan Jalan (Pindaan) 2010, timbalan menteri pengangkutan memaklumkan bahawa urusan itu akan dikendalikan oleh Beta Tegap Sdn Bhd dan Commercial Circle (M) Sdn Bhd. Kerajaan tidak mengeluarkan apa-apa peruntukan kerana mesin, kamera dan semuanya akan disediakan oleh dua syarikat ini.
Kereta yang dipandu laju melebihi had yang ditetapkan akan dikenakan saman RM300. Sistem AES dikuatkuasakan pada 23 September 2012. Pada lapan hari pertama pelancarannya, sebanyak 63,558 kesalahan trafik telah dicatatkan dan sebanyak 170 juta saman akan dikeluarkan. AES dimiliki oleh Kementerian Pengangkutan dan bukan entiti persendirian.
Pemegang konsesi
Pemegang konsesinya, ATES Sdn Bhd dan Beta Tegap Sdn Bhd mampu mendapat balik modal mereka melalui pengagihan keuntungan daripada saman yang dibayar. Sekiranya RM5 bilion dikutip setiap tahun, kedua-dua pemegang konsesi akan untung RM80 juta di bawah peringkat pertama, RM270 juta di bawah peringkat kedua dan RM350 juta pada peringkat ketiga. Ini memberi pulangan lumayan sebanyak RM700 juta untuk kerja setahun.
JPJ memasang 831 kamera AES di seluruh negara secara berperingkat dalam masa 18 bulan di seluruh negara.Timbalan Ketua Pengarah JPJ, Datuk Ismail Ahmad menyatakan 14 kamera AES telah dipasang di kawasan hitam di Lembah Klang dan Perak sejak 23 September 2012. Lokasi pilihan ialah kadar kemalangan atau kesalahan jalan raya setelah kajian terperinci oleh Institut Penyelidikan Keselamatan Jalan Raya Malaysia (Miros), JPJ, Jabatan Kerja Raya dan polis PDRM. 52 kawasan perangkap laju dan tujuh di lampu isyarat di Pahang.
Rungutan dan bantahan
Pada 11 oktober 2012, NGO berkaitan PAS Kempen Anti Saman Ekor (KASE) mempertikaikan AES yang tidak dipasang di kawasan kemalangan. Pengerusi KASE Datuk Mahfuz Omar mempersoalkan kenapa sistem itu perlu dipasang di jalan dengan kelajuan 50km dan 70km sejam. Mahfuz Omar AP Pokok Sena mengetuai pasukan sukarelawan KASE mengedarkan 20,000 risalah anti AES di Plaza Tol Sungai Besi, Plaza tol Gombak, Sungai Buloh dan Shah Alam sejak Februari 2011. KASE ditubuhkan oleh Lajnah Pengguna dan Alam Sekitar PAS sejak Ogos 2010 bagi menggiatkan kempen bagi membantah penguatkuasaan saman melalui pembuktian fotografi AES.
KASE menyerahkan memorandum bantahan kepada Yang di-Pertuan Agong. KASE mempersoalkan tindakan kerajaan memberikan kontrak pengendalian kepada Beta Tegap dan Commercial Circle sebelum pindaan RUU itu diluluskan. Selain itu, mahkamah telah memutuskan pesalah trafik tidak boleh disenaraihitam tetapi masih diteruskan juga. Amalan itu bertentangan dengan Perlembagaan Persekutuan berhubung kebebasan menggunakan harta milik sendiri.
Sistem itu juga mempunyai masalah teknikal dan tidak dapat membezakan antara nombor nombor kosong, enam dan sembilan.
Pada 14 Oktober 2012, Setiausaha DAP Lim Guan Eng menyatakan bahawa rakyat berpendapatan rendah perlu membayar lebih daripada apa yang diterima melalui skim Bantuan Rakyat 1Malaysia (BR1M) sekiranya dikenakan saman melalui AES.
MP DAP Kota Melaka Sim Tong Him semasa membahaskan Belanjawan 2013 mendesak agar kerajaan meminda had laju di lebuh raya kerana menurutnya had laju itu tidak seragam dan akan menjadikan orang ramai mangsa dengan pelaksanaan AES. Kelajuan di lebuh raya berbeza-beza dan akhirnya pengguna menjadi mangsa. Lampu isyarat tidak seragam dan menyebabkan sistem merekod kesalahan palsu.
MP BN Sri Gading Datuk Mohamad Aziz menggesa agar pelaksanaan sistem itu patut ditangguhkan kerana syarikat terbabit menurutnya mungkin hanya mahu membuat duit.
Bukan projek MCA
Presiden MCA Datuk Seri Dr Chua Soi Lek menafikan laporan akhbar The Edge bahawa projek AES adalah kepunyaan parti MCA. Tiga menteri pengangkutan dan dua perdana menteri telah bertukar ganti sejak projek tersebut diasaskan pada 2005. Syarikat Beta Tegap dilaporkan akan mendapat keuntungan melalui skim tiga lapis melibatkan sebahagian daripada hasil saman yang dikeluarkan.
Saman AES dibatalkan
Semua 3.1 juta saman AES membabitkan nilai RM435 juta yang belum dibayar sejak sistem itu dilaksanakan pada 2012 sehingga 31 Ogos 2018, dibatalkan.
Karim Mansor
Karim Mansor merupakan ahli Dewan Negeri bagi dari parti UMNO (Barisan Nasional). Beliau adalah seorang pemimpin tempatan yang memulakan projek popular iaitu "homestay" Projek di Tanjung Sepat dan mewujudkan kampung berorientasikan perniagaan untuk manfaat rakyat di Tanjung Sepat dan kawasan Morib.
Perhubungan dengan Orang Asli
Sebagai seorang Melayu Islam tidak menghalang Dr Karim Mansor, untuk menjadi teman dan bertindak sebagai pelindung kepada suku-kaum Orang Asli di Selangor. Dr Karim Mansor telah dijemput dalam banyak (hampir semua) program dan majlis yang dianjurkan oleh Persatuan Orang Asli dan dihadiri oleh semua suku kaum mereka sendiri. .
Isu penternakan babi di Selangor
Setelah pengumuman projek penternakan babi moden di Ladang Tumbuk,Tanjung Sepat, Selangor dibuat oleh kerajaan Negeri Selangor pada awal bulan April, Karim Mansor antara pemimpin UMNO yang lantang membantah isu itu di akhbar-akhbar berbahasa Melayu. Malah, ketua kampung di Ladang Tumbuk - tempat projek itu diadakan - turut menyertai bantahan projek tersebut di depan bangunan kerajaan negeri Selangor di Shah Alam.
Walau bagaimanapun, ketua biro pertanian tradisi MCA Datuk Dr Lee Chong Meng telah mendedahkan seminggu selepas kontroversi itu bahawa syarikat Karim Mansor, melalui satu usahasama turut terlibat dalam projek penternakan babi di Selangor itu. Syarikatnya bercadang menggunakan wang - dilaporkan menelan belanja RM100 juta - daripada sumber-sumber dana program alam sekitar Pertubuhan Bangsa-bangsa Bersatu (PBB). Syarikat tersebut akan mengenakan caj RM50 seekor babi sebagai kos rawatan kumbahan ternakan babi.
Pada tahun 2007, Karim Mansor, bersama ketua kampung Tumbuk telah menyertai rombongan ke luar negara untuk mengkaji teknologi Jerman untuk penternakan babi. Selain Jerman, Karim Mansor turut melawat ke Amsterdam dan Menara Eiffel dalam rombongan tersebut. Syarikat Karim Mansor itu dilaporkan berhasrat membawa masuk teknologi Jerman untuk projek tersebut. Dr Lee turut mendedahkan bahawa sebelum pembubaran parlimen kerajaan Selangor bawah pentadbiran BN meluluskan projek tersebut dan Karim sendiri menyokong projek tersebut.
Tindakan Karim Mansor yang hipokrit itu telah menimbulkan rasa tidak puas hati di kalangan pemimpin MCA (termasuk Dr Lee) dan kerajaan Negeri Selangor kerana ia dilihat sebagai suatu tindakan demi kepentingan politik sendiri. Pada 15 April 2008, kerajaan Selangor telah mendedahkan gambar Karim Mansor yang mengangkat ibu jari ketika berada di kandang babi di Jerman.
Fatimah Abu Bakar
Fatimah binti Abu Bakar (lahir 3 Mac 1955) merupakan seorang pelakon, wartawan dan penulis Malaysia. Selain kerjaya lakonan, beliau pernah menjadi wartawan dan penulis akhbar New Straits Times dan menjadi tenaga pengajar Akademi Fantasia. Anak-anak beliau Sharifah Aleya, Sharifah Amani, Sharifah Aleysha dan Sharifah Aryana juga bergiat aktif dalam bidang lakonan.
Kehidupan dan kerjaya
Beliau dilahirkan pada 1955 di Pulau Tikus, Pulau Pinang kepada pasangan Abu Bakar Mohd Noor yang berketurunan Benggali dan Rohani Tan Abdullah (lahir Tan Mooi Gee) yang berketurunan Cina. Ibunya berasal dari Hainan,China. Fatimah mendapat pendidikan awalnya di Residency Road Girls School dan pendidikan menengah di St. George’s Girl School yang kedua-duanya terletak di Pulau Pinang. Beliau kemudiannya berhijrah ke Kuala Lumpur bagi menyambung pelajarannya dalam bidang Komunikasi Massa di Universiti Teknologi Mara (UiTM).
Selepas tamat belajar di UiTM, beliau mendaftarkan dirinya di New Straits Times sebagai wartawan amali dan kemudiannya diterima sebagai wartawan, dan seterusnya berkhidmat sebagai penulis ruangan bertajuk "I Am Women". Fatimah juga mempunyai minat mendalam dalam seni teater yang dipelajari sejak bangku sekolah, dan pernah terbabit dalam pementasan di Kelab Teater Kuala Lumpur.
Sepanjang aktif dalam teater, Fatimah juga diperkenalkan dengan pengarah Datin Paduka Shuhaimi Baba dan Allahyarham Mustaffa Noor. Bermula dari situ, beliau mendalami banyak perkara tentang teater, lakonan dan sebagainya dan terus mengikut mereka bergiat dalam filem dan juga drama televisyen.
Beliau telah dipanggil oleh pengendali televisyen berbayar, ASTRO sebagai pelatih untuk rancangan realiti TV, Akademi Fantasia di mana beliau ditugaskan melatih bakat-bakat baharu dalam bidang seni muzik dan lakonan. Fatimah menubuhkan Salt Media Consultancy dan Artitude Productions yang masing-masing mengkhususkan kepada editorial, penerbitan bahan bercetak, melatih golongan korporat dalam pengucapan awam dan bakat baharu dalam bidang lakonan.
Sejarah Negeri Sembilan
Penghijrahan orang Minangkabau
Pada permulaan abad ke-14 Masihi, orang-orang Minangkabau dari Tanah Minangkabau, pulau Sumatera mula tiba di kawasan barat laut semenanjung Melayu melalui Melaka dan sampai ke Rembau. Orang Minangkabau ini telah berjaya memujuk hati orang Asli lalu berlakulah perkahwinan antara orang-orang Minangkabau ini dengan penduduk asli dan daripada keturunan mereka dinamakan suku Biduanda.
Suku Biduanda ini ialah pewaris asal Negeri Sembilan dan apabila hendak memilih pemimpin maka hanya mereka dari suku Biduanda inilah yang akan dipilih. Orang-orang Minangkabau yang datang kemudian adalah dari suku kampung-kampung asal mereka di Minangkabau. Pada peringkat awal kebanyakan yang tiba dari Tanah Datar dan Payakumbuh. Dari suku Biduanda inilah asalnya pembesar-pembesar Negeri Sembilan yang dipanggil Penghulu dan kemudiannya Undang.
Asal Nama Negeri Sembilan
Nama Negeri Sembilan mula digunakan pada abad ke-16 untuk merujuk kepada persekutuan negeri-negeri yang telah dibuka oleh orang Minangkabau di Semenanjung Tanah Melayu iaitu Segamat yang kini menjadi sebahagian daripada Johor, Naning yang kini menjadi sebahagian daripada Melaka, Rembau, Sungai Ujong, Johol, Jelebu dan Jelai yang kini adalah sebahagaian daripada Negeri Sembilan, Hulu Pahang yang kini menjadi sebahagian daripada Pahang, dan Kelang yang kini menjadi sebahagian daripada Selangor. Saiz Negeri Sembilan sekarang lebih kecil berbanding dahulu Negeri Sembilan yang asal.
Pembentukan kerajaan Yamtuan Besar
Sebelum wujudnya Yang DiPertuan Besar, Negeri Sembilan adalah di bawah naungan Kesultanan Johor. Kesultanan Johor yang memberi gelaran Yang di-Pertuan Besar Negeri Sembilan.
Ketibaan Raja Melewar dari Pagar Ruyung, Minangkabau pada 1773 memulakan institusi beraja di Negeri Sembilan. Uniknya ialah raja di Negeri Sembilan adalah yang dijemput oleh pembesar-pembesar negeri (Penghulu) dari Pagar Ruyung dan dirajakan di Negeri Sembilan.
Istilah Yang DiPertuan Besar adalah gelaran pemimpin bagi orang Melayu sebelum kedatangan Buddha, Hindu dan Islam. Ini dibuktikan melalui pendiri kerajaan Srivijaya pertama iaitu Sri Jayanasa menggunakan gelaran Dapunta Hyang yang bermaksud Yang Dipertuan Yang Suci.
Adat Perpatih
Asal penubuhan Negeri Sembilan adalah oleh Dato' Pepatih Nan Sebatang. Beliau juga merupakan pengasas bagi adat pepatih yang sangat dikenali umum. Seperti yang di ketahui umum, adat pepatih lebih mementingkan kaum wanita daripada lelaki. Pada dasarnya, adat ini adalah adat yang terbaik yang didapat Negeri Melayu dari sistem masyarakat Minangkabau kerana ia sangat mencakupi segala aspek. Keutamaan wanita di dalam adat pepatih sebenarnya lebih kepada mewarisi harta pusaka dan membawa darah keturunan. Berbeza dari kesultanan Melayu di Malaysia pada umumnya, harta dan darah keturunan di warisi oleh kaum lelaki. Menurut adat pepatih, wanita yang mengandungkan dan melahirkan anak maka wanitalah yang membawa darah keturunan kepada pewaris iaitu anaknya. Dari segi harta pula, hanya harta pusaka iaitu termasuk tanah dan rumah induk diwarisi oleh wanita bertujuan agar kaum wanita tidak terabai sekiranya dicerai suami. Namun demikian harta sepencarian adalah milik bersama lelaki dan wanita dan di bahagi mengikut hukum Islam. Hasil positif daripada pengamalan adat pepatih ini, harta pusaka tidak tergadai kerana tidak boleh dijual malah di dalam sesebuah kampung, biasanya terdiri daripada saudara mara kerana tanah pusaka telah dibahagi dari awal keturunan kepada generasi sekarang. Dalam erti kata lain, di dalam sebuah kawasan, biasanya terdiri dari keluarga dari satu keturunan. Bulat air kerana pembentung, bulat manusia kerana muafakat.
Madrasah Ibtidaiyah Swasta Al Hasaniyah
Madrasah Ibtidaiyah Swasta Al Hasaniyah atau nama ringkasnya MIS Al Hasaniyah, merupakan sebuah Madrasah Ibtidaiyah Swasta Swasta yang terletak di Jl. Pulo Nangka Barat Ii, Jakarta Timur, Indonesia.
S
S ialah huruf Rumi yang ke-19. Namanya disebut ess.
Madrasah Ibtidaiyah Swasta Al Hasaniyah
Madrasah Ibtidaiyah Swasta Al Hasaniyah memiliki kod NPSN 20103961 dan kod NSS. Pada 2010, MIS Al Hasaniyah memiliki 69 pelajar lelaki dan 52 pelajar perempuan, menjadikan jumlah keseluruhan murid seramai 121 orang. 2010
S
Sejarah
Pada masa dahulu, satu bentuk alternatif bagi s, iaitu ſ (s panjang), diguna pada permulaan atau pertengahan perkataan dalam bahasa-bahasa Eropah tertentu; bentuk terkininya, s spendek, diguna pada akhir perkataan. Contonhya, sinfulness ("penuh dosa") ditulis sebagai ſinfulneſs menggunakan s panjang itu. Penggunaan long s merosot menjelang awal abad ke-19, gara-gara untuk mengurangkan kekeliruan dengan huruf f kecil. Ligatur "ſs" (atau "ſz") dalam bahasa Jerman menjadi ess-tsett ( ß ).
Dalam buku teks biologi sekolah tinggi yang digunakan pada 1960-an, sepatah teks yang membincangkan penemuan sel dalam tisu haiwan oleh ahli biologi Inggeris bernama Robert Hooke dihasilkan semula secara fotostatik, termasuklah "s panjang." Suatu penjelasan membacakan, "The type is quaint, but once you notice that an s is often much like an f, you fhould have little trouble reading it." ("Cetakan ini aneh tetapi menarik, tetapi apabila anda mendapati huruf s kelihatan bagai huruf f, maka anda fepatutnya mendapati tidak fukar membacanya.")
Sekolah Kebangsaan Permatang Pasir, Linggi
Sekolah Kebangsaan Permatang Pasir atau nama ringkasnya SK Permatang Pasir, merupakan sebuah Sekolah kebangsaan yang terletak di Km.45 Jalan Linggi, Kampong Permatang Pasir.
Pada 2009, Sekolah Kebangsaan Permatang Pasir memiliki 75 pelajar lelaki dan 59 pelajar perempuan, menjadikan jumlah keseluruhan murid seramai 134 orang. Ia mempunyai seramai 15 orang guru.2009
Akues
Elektrolisis juga berlaku apabila arus elektrik dialiran melalui sesuatu larutan akueus
Chénérailles
Chénérailles ialah komun di jabatan Creuse di Limousin di Perancis.
Lontong Pancur
Lontong Pancur merupakan sebuah desa yang terletak dalam (daerah) kecamatan Pangkal Balam, Kabupaten Pangkal Pinang, Provinsi Bangka Belitung, Indonesia.
Poskod
Poskod yang digunakan di Lontong Pancur adalah 33115. Terdapat 10 buah desa di dalam daerah kecamatan Pangkal Balam.
Prestavlky
Prestavlky merupakan sebuah kampung dan kawasan perbandaran yang terletak di daerah Žiar nad Hronom, wilayah Banská Bystrica, Slovakia.
Vânători-Neamţ
Vânători-Neamţ merupakan sebuah komun yang terletak di wilayah Neamț, Romania.